**Milni mehurčki**

Pomlad prinese lepše dneve in lepi sončni dnevi so kot nalašč **za ustvarjanje in lovljenje milnih mehurčkov.**



**Vse kar potrebuješ za zabavno igro je priprava milnice. Potrebuješ:**

* posodica (za milnico)
* 1/2 kozarčka detergenta za posodo
* 2 kozarčka vode
* 5 kapljic glicerina (vprašaj starše) ali če nimaš glicerina 2 čajni žlički sladkorja
* nastavek za pihanje balončkov ali slamica (jo potopiš v milnico in pihneš ven)

**Igra se lahko začne!**

Namigi za igro:

* poskušaš napihati čim večji balonček
* opazuješ kateri balonček najkasneje poči (večji, manjši, …)
* napihaj balončke odloži milnico in jih poskušaj vse poloviti in počiti
* igraj se z bratcem, sestrico, starši … in menjajte vloge eden piha, drugi lovijo balončke

*Zanimivo in poučno: KAKO NASTANE IN ZAKAJ POČI MILNI MEHURČEK?*

*Vsak milni mehurček je sicer sestavljen iz treh zelo tankih slojev:  milo, voda in spet milo. Mehurček poči, ko vsa voda, ki je ujeta med dvema plastema mila, izhlapi. Milo s pomočjo glicerina tvori debelejšo plast, ki pripomore k temu, da voda počasneje izhlapi in tako omogoči, da je mehurček obstojen dalj časa.*



*Pripravila: u. Nives*